In-numru ta’ persuni mejtin bil-ħosba fl-aħħar epidemija fil-Kongo qabeż is-6,000 persuna. Dan ġie kkonfermat mill-Organizzazzjoni Dinjija għas-Saħħa. Il-WHO qalet li din l-epidemija hija l-ikbar waħda fid-dinja. Fil-fatt, madwar 310,000 każ ta’ ħosba ġew rappurtati fl-2019. Il-Gvern tal-pajjiż flimkien mal-WHO niedew programm ta’ titqib b’emerġenza Settembru li għadda. Iktar minn 18-il miljun tifel u tifla ta’ taħt il-ħames snin ġew imlaqqma madwar il-pajjiż kollu. Minkejja dan, infrastruttura batuta, attakki fuq iċ-ċentri tas-saħħa, flimkien ma’ nuqqas ta’ aċċess għal sistema tas-saħħa li tolqot lil kulħadd wasslet biex din il-marda tkompli tinfirex. Il-Kongo qed jesperjenza wkoll it-tieni l-ikbar tfaqqiegħa tal-Ebola li qatt rat id-dinja, iżda din qatlet inqas minn nofs kemm qatlet il-ħosba fl-istess pajjiż.